Μάρκους Μπέμε

Ο Μάρκους Μπέμε (γερμ.: Marcus Böhme, 25 Αυγούστου 1985, Βερολίνο) είναι Γερμανός διεθνής πετοσφαιριστής, ο οποίος την περίοδο 2024-25 αγωνίζεται με τη φανέλα της Β.Φ.ΜΠ. Φριντρισάφεν στο Πρωτάθλημα Γερμανίας, στη θέση του κεντρικού.

 Καριέρα 
Ο Μάρκους Μπέμε γεννήθηκε στο Βερολίνο και ξεκίνησε την ενασχόλησή του με την πετοσφαίριση στις ακαδημίες της Πρόισεν (Πρωσία) Βερολίνου και συνέχισε με τις ομάδες νέων της Σαρλότενμπουργκ και της Ολύμπια της γερμανικής πρωτεύουσας.Τα πρώτα αθλητικά βήματα του Μάρκους Μπέμε www.volleyballer.de   Από το 2005 έως το 2009 αγωνίστηκε στην Α' Εθνική (Μπουντεσλίγκα) με την Σαρλότενμπουργκ, οπότε μεταπήδησε στην Β.Φ.ΜΠ. Φριντρισάφεν, με την οποία κέρδισε δυο πρωταθλήματα και ένα κύπελλο Γερμανίας. Το 2012 φεύγει για την ιταλική Αλτοβέρε του Σαν ΤζιουστίνοΟ Μπέμε στην Αλτοβέρε  αλλα την επόμενη χρονιά επαναπατρίζεται και αγωνίζεται με την Τ.Σ.Β. Ουντερχάχινγκ. Το φθινόπωρο του 2014 τον βρίσκει στη Φενέρμπαχτσε της Κωνσταντινούπολης και αυτό του 2015 στην πολωνική Κούπρουμ Λούμπιν, όπου μένει δύο χρόνια.Ο Μπέμε στην Κούπρουμ Λούμπιν www.plusliga.pl  

Τον Οκτώβριο του 2017 αποδέχεται την πρόταση του Ολυμπιακού και έρχεται στον Πειραιά για να ενισχύσει την προσπάθεια των ερυθρόλευκων στην ανάκτηση των πρωτείων στην Ελλάδα και την αξιόλογη επανεμφάνισή τους στον ευρωπαϊκό χώρο.Ο Μπέμε στον Ολυμπιακό www.olympiacossfp.gr  Πράγματι ο Μάρκους Μπέμε υψώνοντας το μπλοκ του Ολυμπιακού στα 3,30 μέτρα, καθίσταται από τους βασικούς συντελεστές στην κατάκτηση από τους ερυθρόλευκους των Πρωταθλημάτων Ελλάδας 2017-18 και 2018-19, του Ασημένιου Μεταλλίου του CEV Τσάλεντζ Καπ 2018Ολυμπιακός, μια ομάδα Θρύλος! www.olympiacossfp.gr  αλλά και της παρουσίας της ομάδας του Πειραιά στους ημιτελικούς του Κυπέλλου CEV της περιόδου 2018-19, απέναντι στην ιταλική Τρεντίνο.2ος ημιτελικός Κυπέλλου CEV 2019: Τρεντίνο - Ολυμπιακός 3-1 www.olympiacossfp.gr  Τις δύο αυτές περιόδους κατέκτησε επίσης με τον Ολυμπιακό Πειραιώς το Λιγκ Καπ Ελλάδας. Οι τέσσερις αυτοί τίτλοι ήταν οι πρώτοι  σε συλλογικό επίπεδο του Μάρκους Μπέμε εκτός Γερμανίας.

Την περίοδο 2019-20 αγωνίστηκε στο Πρωτάθλημα Ρωσίας με τη Διναμό Λο της πόλης Σόσνοβι Μπορ,Ο Γερμανός Μπέμε νέος παίκτης στη Διναμό Λο sport.business-gazeta.ru  και το 2020 επαναπατρίστηκε για την ομάδα με την οποία κέρδισε τους πρώτους του τίτλους, τη Β.Φ.ΜΠ. Φριντρισάφεν.Ανανέωση του συμβολαίου του Μπέμε με τη Φριντρισάφεν έως το 2023 www.wochenblatt-news.de  
Με την ομάδα του κρατιδίου της Βάδης-Βυρτεμβέργης έως και την περίοδο 2023-24 κατέκτησε επί τέσσερις συνεχόμενες περιόδους τη 2η θέση του Γερμανικού πρωταθλήματος και το Κύπελλο Γερμανίας το 2022, στη 17η φορά στην ιστορία της Β.Φ.ΜΠ. Φριντρισάφεν. Η Φριντρισάφεν κατέκτησε το 17ο κύπελλο της ιστορίας της worldofvolley.com  

 Διεθνής καριέρα 
Κατά την περίοδο που αγωνιζόταν με τις ομάδες νέων ο Μάρκους Μπέμε είχε κληθεί και στις αντίστοιχες εθνικές ομάδες της Γερμανίας. Το 2003 μετείχε στα προκριματικά του Παγκοσμίου Κυπέλλου Κ-21 και το 2004 κατέκτησε με την ομάδα Κ-20 το χάλκινο μετάλλιο στο Ευρωπαϊκό Πρωτάθλημα.
Το 2006 σε ηλικία 21 ετών είχε την πρώτη του συμμετοχή στην Εθνική Ανδρών της Γερμανίας και το 2008 συμμετείχε στην Ολυμπιάδα του Πεκίνου, όπου η Γερμανία κατέλαβε την 9η θέση. Στη συνέχεια κατέκτησε με την εθνική Γερμανίας το χρυσό μετάλλιο στην Ευρωπαϊκή Λίγκα το 2009,Ευρωπαϊκή Λίγκα 2009 www-old.cev.euΕθνική Γερμανίας - Ευρωπαϊκή Λίγκα 2009 www-old.cev.eu την 5η θέση στην Ολυμπιάδα του Λονδίνου το 2012,Παρουσία του Μπέμε στις Ολυμπιάδες  το χάλκινο μετάλλιο στο Παγκόσμιο πρωτάθλημα το 2014,Παγκόσμιο Πρωτάθλημα 2014 poland2014.fivb.orgΗ Γερμανία στο Παγκόσμιο του 2014 poland2014.fivb.org το χρυσό μετάλλιο στους Ευρωπαϊκούς Αγώνες του Μπακού το 2015 και το ασημένιο μετάλλιο στο Ευρωπαϊκό πρωτάθλημα το 2017 στην Πολωνία.Ευρωπαϊκό 2017 www-old.cev.eu Σε ατομικό επίπεδο ανακηρύχθηκε καλύτερος κεντρικός στο Παγκόσμιο του 2014Μάρκους Μπέμε - Καλύτερος κεντρικός - Παγκόσμιο 2014 worldleague.2017.fivb.com   και στο Ευρωπαϊκό του 2017.

Η παρουσία του Μάρκους Μπέμε στο αντιπροσωπευτικό συγκρότημα συνεχίστηκε με τη συμμετοχή του στο Ευρωπαϊκό Πρωτάθλημα του 2019,Η εθνική Γερμανίας στο Ευρωπαϊκό του 2019 www-old.cev.eu όπου συμμετείχε σε έξι παιχνίδια της τελικής φάσηςΕυρωπαϊκό 2019 - Στατιστικά (Blocker Ranking - Final Round) αλλά και στο Προολυμπιακό τουρνουά του 2020,Η εθνική Γερμανίας στο Προολυμπιακό του 2020 www-old.cev.euΜάρκους Μπέμε - διεθνής παρουσία www-old.cev.eu στο οποίο συμμετείχε σε πέντε παιχνίδια,Προολυμπιακού τουρνουά 2020 - Στατιστικά (Blocker Ranking) www-old.cev.eu και στο οποίο η Γερμανία έφτασε μέχρι τον τελικό με τον Μπέμε παρόντα, όπου ηττήθηκε από τη Γαλλία με 3–0.Τελικός προολουμπαικού 2020: Γαλλία - Γερμανία 3–0 www-old.cev.eu

Συνολικά με την εθνική Γερμανίας ο Μάρκους Μπέμε κατέγραψε 290 συμμετοχές, από τις οποίες οι 8 σε Ολυμπιακούς Αγώνες, οι 21 σε Παγκόσμια Πρωταθλήματα και οι 261 σε διάφορες άλλες διοργανώσεις.Μάρκους Μπέμε: Ατομικά στοιχεία - Διεθνείς συμμετοχές www.fivb.org 

 Διεθνείς τίτλοι - Διακρίσεις 
Ευρωπαϊκοί Αγώνες
  2015: Μπακού, ΑζερμαϊτζάνΕυρωπαϊκή Λίγκα
  2009: Πορτιμάο, Πορτογαλία
Ευρωπαϊκό Πρωτάθλημα
  2017: ΠολωνίαΠαγκόσμιο Πρωτάθλημα
  2014: Πολωνία
Ευρωπαϊκό Πρωτάθλημα Εφήβων
  2004: Ζάγκρεμπ, Κροατία

 Συλλογικοί τίτλοι - Διακρίσεις 
 Διεθνείς διοργανώσεις CEV Τσάλεντζ Καπ
  2018 (Ολυμπιακός Πειραιώς)

 Εθνικά Πρωταθλήματα 
2 Πρωταθλήματα Γερμανίας
 2009-10, 2010-11 (Β.Φ.ΜΠ. Φριντρισάφεν)
 2η Θέση
 2007-08 (Σαρλότενμπουργκ Βερολίνου)
 2020-21, 2021-22, 2022-23, 2023-24 (Β.Φ.ΜΠ. Φριντρισάφεν)
 3η Θέση
 2005-06, 2006-07, 2008-09 (Σαρλότενμπουργκ Βερολίνου)
 2011-12 (Β.Φ.ΜΠ. Φριντρισάφεν)
 2013-14 (Τ.Σ.Β. Ουντερχάχινγκ)

2 Πρωταθλήματα Ελλάδας
 2017-18, 2018-19 (Ολυμπιακός Πειραιώς)

 Εθνικά Κύπελλα 
2 Κύπελλα Γερμανίας 
 2012, 2022 (Β.Φ.ΜΠ. Φριντρισάφεν)
 2η Θέση
2011 (Β.Φ.ΜΠ. Φριντρισάφεν)

2 Λιγκ Καπ Ελλάδας
 2018, 2019 (Ολυμπιακός Πειραιώς)

 Ατομικές διακρίσεις 
 Ευρωπαϊκό Πρωτάθλημα Κ19 2003 : Καλύτερος κεντρικός
 Παγκόσμιο Πρωτάθλημα 2014 : Καλύτερος κεντρικός
 Προολυμπιακό τουρνουά 2016: Καλύτερος κεντρικός 
 Ευρωπαϊκό Πρωτάθλημα 2017: Καλύτερος κεντρικός
 Τσάλεντζ Καπ 2018: Καλύτερος κεντρικός Στατιστικά CEV Τσάλεντζ Καπ 2018 (Blocker Ranking) www-old.cev.eu
 Πρωτάθλημα Ελλάδας 2017-18: Πολυτιμότερος Παίκτης (MVP) 4ης αγωνιστικής Πολυτιμότερος Παίκτης (M.V.P.) 4ης αγωνιστικής 2017-18 www.volleyleague.gr Βράβευση του Μάρκους Μπέμε ως M.V.P. 4ης αγωνιστικής 2017-18 www.volleyleague.gr 
 Πρωτάθλημα Ελλάδας 2017-18: Κορυφαία επτάδα πρωταθλήματος Οι κορυφαίοι του Πρωταθλήματος 2017-18 www.volleyleague.gr 
 Κύπέλλο CEV 2019: Καλύτερος κεντρικός Κύπέλλο CEV 2019 (Blocker Ranking) www-old.cev.eu

 Παραπομπές 

 Εξωτερικοί σύνδεσμοι - Πηγές 
 Μάρκους Μπέμε: Παρουσίαση - Ατομκά στοιχεία - Ομάδες - Διακρίσεις volleybox.net
  www.volleyball-verband.de 
 Μάρκους Μπέμε: Παρουσίαση - Ομάδες - Αγώνες globalsportsarchive.com
 Μάρκους Μπέμε: Ευρωπαϊκή παρουσία www-old.cev.eu
 Μάρκους Μπέμε - Ατομικά στοιχεια www.greekvolley.gr
 Ο Γερμανός κεντρικός σε μια απολαυστική συνέντευξη, μιλά για το ελληνικό βόλεϊ, την ζωή στη χώρα μας και το Τείχος του Βερολίνου… www.sportime.gr 
 Μάρκους Μπέμε: Τιτλοι - Διακρίσεις www.teamdeutschland.de  
 Ο Μάρκους Μπέμε στη Β.Φ.ΜΠ. Φριντρισάφεν και την περίοδο 2024-25 (Σύντομο βιογραφικό) www.vfb-volleyball.de 

Κατηγορία:Γερμανοί πετοσφαιριστές
Κατηγορία:Πετοσφαιριστές ΟΣΦΠ